**Нәүрүз бәйрәме.**

**А.б.** Исәнмесез, балалар! Хәерле көн!

**А.Б.** Бүген бездә Нәүрүз бәйрәме!

**А.б**.Март ае-яз башы, бик матур ай. Язның көн белән төн тигезләшкән вакыты-21 нче март- Нәүрүз бәйрәме буларак билгеләп үтелә.

**А.б**. Нәүрүз ул- язны каршылап, язгы чәчү эшләре алдыннан үткәрелә торган халык бәйрәме ул.

**А.б**. Нәүрәз – игелек, дуслык бәйрәме!

**А.б**. Нәүрүз ул- тынычлыкка өндәүче бәйрәм дә.

**А.б**.Ә бу бәйрәмнең хуҗабикәсе-Нәүрүзбикә.

**Ике а.б. бергә**. Нәүрүз котлы булсын.

**Балалар**. Нәүрүз котлы булсын.

*(Ишек шакыйлар. Аю, төлке, куян керәләр)*

**А.б**. Исәнмесез, җәнлекләр! Иртә язда нишләп йөрисез?

**Аю**. Исәнмесез, дуслар! Без Нәүрүзбикәне эзләп чыккан идек. Безгә урманда бик суык, ашыйсы да килә.

**А.б..**Яз җитте бит инде, тиздән җылытыр да. Беренче чәчәкләр дә чыгар, бөреләр уяныр. Әйдәгез безнең белән “Чыпчык һәм балалар ” уенын уйныйбыз, җылынып та китәрсез , дусларым.

*(Уен “Чыпчык һәм балалар”)*

**Аю.** Рәхмәт инде сезгә. Җылынып киттек. Без инде Нәүрүзбикәне эзләргә китик.

**Куян.** Ә сез күрмәдегезме соң Нәүрүзбикәне?

**А.б.**  Нәүрүзбикә тиздән, бик тиздән килеп җитәр. Ә сез матур җыр тыңлап алыгыз.

*Җыр\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Куян.** Бигрәк матур җырлыйсыз, рәхмәт. Без юлыбызны дәвам итик, Нәүрүзбикәне эзлик.

**Төлке.** Балалар күренмиме Нәүрүзбикә? Без туңабыз, ачыгабыз урманда. Суык тизрәк китсен иде.

**А.б.** Хәзер килеп җитәр, Нәүрүзбикәбез. Ә сез борчылмагыз, безнең белән биеп җылыныгыз.

*Бию\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Төлке.** Ай җылы булып китте. Ләкин без монда озак тордык инде. Нәүрүзбикәне эзләргә кирәк.

**Бар Җәнлекләр бергә.** Нишләп килми икән инде Нәүрүзбикә?

**А.б.** Хәзер килеп җитәр. Безнең матур җырыбызны ишетер дә килер. Әйдәгез бер җыр җырлыйк

*Җыр\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**А.б.**Балалар, әйдәгез, Кошкайны чакырып, аннан сорап карыйк.

**Балалар бергә.**

Кояш, кояш чык, чык!

Безгә җылы бик кирәк.

Болыт, болыт кач, кач!

Без уйнарбыз җылыткач.

Кояш, кояш чык, чык!

**Кояшкай. Исәнмесез**, дусларым. Сез мине нигә чакырдыгыз?

**А.б.**  Без язны-Нәүрүзбикәне эзлибез.

**Кояшкай.** Әйе шул, табигатьтә инде яз, ә бу бит әле язның башы гына. Нәүрүзбикәнең эшләре бик күп.Ул басуларны, болыннарны, кырларны кышкы йокыларыннан уята. Индн шәһәргә дә килеп җитә. Сезнең балар бакчасына да килеп чыгар әле.

*Бию\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***Кояшкай*** Ә сез язны чакырдыгызмы соң? Әйдәгез Нәүрүзбикәне бергәләп чакырыйк.

**Балалар.** Нәүрүзбикә, Нәүрүзбикә, Нәүрүзбикә!

***(Нәүрүзбикә керә)***

**Нәүрүзбикә.** Исәнмесез, минем дусларым! Исәнмесез, балалар! Исәнмесез, барыгыз да.

**Балалар.** Исәнмесез!

**Нәүрүзбикә.** Күп җирләрне гизеп сезгә килдем. Сезне бәйрәм белән котлыйм, сәламәтлек, бәхет телим.

***Җыр “Яз җитә”***

**Нәүрүзбикә.** Мине бәйрәмгә дәшүегез өчен рәхмәт сезгә, балалар. (*Җәнлекләргә карап*) *Ә*  сез урман җәнлекләре, дускайларым , борчылмагыз. Мин урманда булдым. Анда инде җылы, табигать җанлана, кошлар җылы яклардан кайта, агачлар яфрак яра.Сезгә урманда бик рәхәт булыр.

Ә хәзер әйдәгез бергәләп уен уйнап алыйк.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Нәүрүзбикә.** Балалар, сез кайсы ел фасылларын яратасыз?

**Балалар.** Кыш, яз, җәй, көз.

**Нәүрүзбикә.**Афәрин , дусларым. Бөтен ел фасылларын да яратасыз икән. Кышны-кары өчен, язны- беренче чәчәкләре, яшеллеге өчен, җәйне-җылысы, көзне-сары яфраклары өчен яратасыздыр инде.

*Җыр\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Нәүрүзбикә.**Балалар, сездә күңелле, ә миңа юлымны дәвам итәргә: җирне җылытырга, кешеләргә язгы кыр эшләрен башлап җибәрергә булышырга кирәк. Мин сезгә бүләкләр дә алып килгән идем. Рәхим итеп алыгыз. (тарата һәм китә)

**А.б.** Сау бул, Нәүрүзбикә. Бүләкләрен өчен рәхмәт.

**А.б.** Балалар, без сезнең белән Нәүрүз бәйрәмен каршыладык. Җырладык, биедек, уйнадык. Инде саубуллашыр чак җитте.

**А.б.** Саубулыгыз.